b'\n_START_ARTICLE_\nShao Jiayi\n_START_SECTION_\nSeuraura\n_START_PARAGRAPH_\nPekingiss\xc3\xa4 syntynyt Shao aloitti uransa Kiinan Superliigassa Beijing Guoaniassa, jossa h\xc3\xa4n pelasi keskikentt\xc3\xa4pelaajana kolme vuotta ja 70 p\xc3\xa4\xc3\xa4sarjaottelua, joissa h\xc3\xa4n teki 12 maalia._NEWLINE_H\xc3\xa4n siirtyi Bundesliigassa pelaavaan TSV 1860 M\xc3\xbcncheniin lainasopimuksella vuonna 2002 ja debytoi kaudella Bundesliigassa 12 ottelussa, joissa h\xc3\xa4n viimeisteli yhden maalin. Seuraavalla kaudella Shao sai v\xc3\xa4h\xc3\xa4n vastuuta ja pelasi vain viisi liigaottelua. H\xc3\xa4nen vastuunsa kasvoi seuran pudotessa 2. Bundesliigaan kaudeksi 2004\xe2\x80\x932005._NEWLINE_Vuonna 2006 Shao siirtyi Energie Cottbusiin, joka pelasi Bundesliigassa. H\xc3\xa4n teki avauskaudellaan seurassa 29 ottelussa kaksi maalia. Seuraavalla kaudella h\xc3\xa4n j\xc3\xa4i 14 pelatussa Bundesliigaottelussa maaleitta. Cottbus putosi 2. Bundesliigaan kaudeksi 2009\xe2\x80\x932010. Shao pelasi joukkueessa 100 ottelua sarjaottelut mukaan lukien ja viimeisteli niiss\xc3\xa4 15 maalia._NEWLINE_Shao teki kes\xc3\xa4kuussa 2011 vuoteen 2013 ulottuvan sopimuksen MSV Duisburgin kanssa.\n_START_SECTION_\nMaajoukkueura\n_START_PARAGRAPH_\nShao edusti Kiinan A-maajoukkuetta vuodesta 2000 l\xc3\xa4htien. H\xc3\xa4n kuului maansa kokoonpanoon vuoden 2002 MM-kilpailuissa, joissa h\xc3\xa4n p\xc3\xa4\xc3\xa4si kahdessa ottelussa vaihtopelaajana kent\xc3\xa4lle mutta toisessa ottelussa h\xc3\xa4net ajettiin ulos h\xc3\xa4nen oltuaan kent\xc3\xa4ll\xc3\xa4 vain runsaat kymmenen minuuttia.'